Fondul de investitii NEPI va deschide pe 4 septembrie centrul comercial Vulcan Value Centre din Rahova, cu o suprafata de 25.000 mp. H&M, Takko sau Domo se numara printre retailerii care vor deschide noi magazine in centrul comercial Vulcan. Vulcan Value Centre presupune o investitie de 47 milioane de euro si care va genera venituri din chirii anuale de 4,1 miliaone de euro, potrivit unei prezentari anterioare a NEPI.

Parcul comercial Vulcan Value Centre din sud-vestul Capitalei va avea o suprafata construita de 25.750 mp, dintre care aproximativ 25.000 mp de spatii comerciale, si peste 1.200 de locuri de parcare. In cadrul parcului de retail Vulcan Value Centre vor deschide in total peste 50 de magazine, dintre care unitati mari de peste 800 mp cu deschidere direct spre parcare: H&M (imbracaminte), C&A (imbracaminte), Hervis (articole sportive), Noriel Bebe(articole pentru copii), Animax (magazin de animale), LEM'S (home&deco), JYSK (home&deco), Domo (electronice si electrocasnice), Takko(imbracaminte), Deichmann (incaltaminte) si DM (drogherie). Carrefour va deschide hypermarketul din cadrul parcului comercial pe o suprafata de 9.600 mp avand atasata o galerie comerciala de 2.500 mp care include magazine precum: Orange, Germanos, Vodafone, Sensiblu, Kitchen Shop, B&B Collection, Marionnaud, Flormar, Penti, dar si Metropolis Casino, restaurant Mesopotamia si diferite tipuri de servicii precum curatatorie ecologica, service GSM si coafor.